Օուլուի համալսարան

Օուլուի համալսարան, ինչպես նաև Օուլույան համալսարան (ֆիններեն՝ Oulun yliopisto, շվեդերեն՝ Uleåborgs universitet), Ֆինլանդիայի խորոշագույն համալսարաններից մեկը, որը գտնվում է Օուլու քաղաքում։ Համալսարանը հիմնադրվել է 1958 թվականին։ Համալսարանում սովորում է մոտ 16000 ուսանող և աշխատում 2800 աշխատակից, որոնց 200-ից ավելին պրոֆեսորներ են․ ունեն բացառապես լայն ակադեմիական բազա։ 
2012 թվականին համալսարանը ազգային մակարդակով գտնվում էր երկրորդ տեղում՝ համաշխարհային համալսարանների ակադեմիական վարկանիշին համապատասխան։ 2013 թվականին հեղինակավոր բրիտանական QS Quacquarelli Symonds ընկերության վարկանիշում համալսարանը զբաղեցրել է 253-րդ տեղն աշխարհի լավագույն համալսարանների շարքում։
Օուլուի համալսարանը միջազգային գիտական կենտրոն է, որը հայտնի է կրթության եւ հետազոտությունների բարձր որակով:Համալսարանի ֆակուլտետները սերտորեն համագործակցում են  բազմաթիվ ընկերությունների գիտահետազոտական ստորաբաժանումների հետ։ Այս համագործակցությունը երաշխիքն է այն բանի, որ ուսուցման ընթացքում ձեռք բերված գիտելիքները համապատասխանում են համաշխարհային նորագույն միտումներին։ Համալսարանում սովորում է հազարից ավելի այլազգի ուսանող։ Կենսաբանական բաժանմունքում գործում է բուսաբանական այգի։
Օուլուն Ֆինլանդիայի ամենադինամիկ զարգացող քաղաքներից մեկն է՝ մեծությամբ հինգերորդը։ Այն հայտնի է իր որակավորված մասնագետներով, ծառայությունների բարձր որակով և արդյունաբերության և բիզնեսի բազմակողմանի կառուցվածքով։ Օուլուն բարձր տեխնոլոգիաների կենտրոնն է, որում կենտոնացվածեն շատ միջազգային ընկերություններ։


== Պատմություն ==
1919 թվականին ստեղծվել է Օուլուի քոլեջի ասոցացիան քաղաքում համալսարանի ստեղծման կառավարման համար։
1958 թվականին ներկայացվել է ակտ Օուլուի համալսարանի հիմնադրման մասին։
1959 թվականին համալսարանը սկսել է իր գործունեությունը։ Փիլիսոփայության ֆակուլտետ (կենսաբանության և մաթեմատիկայի ծրագրեր), տեխնոլոգիաների ֆակուլտետ (ճարտարապետության, քաղաքացիական և արդյունաբերական շինարարության) և Օուլուի մանկավարժական դպրոց։
1960 թվականին ստեղծվել է բժշկական ֆակուլտետը։
1965 թվականին սկսվել է ուսուցումը հումանիտար ֆակուլտետում։
1965 թվականին տեխնոլոգիական ֆակուլտետում ավելացել են էլեկտրատեխնիկայի և մեքենաշինության բաժինները։
1972 թվականին փիլիսոփայության ֆակուլտետի բաժանման ժամանակ ստեղծվել են հումանիտար ֆակուլտետն ու բնագիտական ֆակուլտետը։
1974 թվականին ստեղծվել է կրթության ֆակուլտետը։
1985 թվականին տեխնոլոգիաների բազայի հիման վրա ստեղծվել է դասախոսություն հեռահաղորդակցության տեխնոլոգիաների ոլորտում։
1994 թվականին կենսատեխնոլոգիաները, տեղեկատվական տեխնոլոգիաները և Հյուսիսային խնդիրները սահմանվել են որպես առաջնային ոլորտներ։
2000 թվականին հիմնադրվել են տնտեսագիտության և բիզնես կառավարման ֆակուլտետները։
2006 թվականին ստեղծվել են Միկրոտեխնոլոգիաների և նանոտեխնոլոգիաների կենտրոնը։
2007 թվականին ստեղծվել է Օուլուի լեռնային գործի դպրոցը։
2008 թվականին ստեղծվել է Մարտի Ահտիսարի համաշխարհային տնտեսության և բիզնեսի ինստիտուտը։
2009 թվականին ստեղծվել է Ինտերնետ վարպետության կենտրոնը (CIE)։
2010 թվականին ներկայացվել է համալսարանների նոր օրենքի և նոր գերակա ոլորտների մասին։
2011 թվականին հիմնադրվել է միկրոսկոպիկ և նանոտեխնոլոգիաների կենտրոնը միկրո և նանոտեխնոլոգիաների կենտրոնի և էլեկտրոնային մանրադիտակի ինստիտուտի միավորման միջոցով։
2011 թվականին ստեղծվել է Օուլուի համալսարանի բարձրագույն դպրոցը (1.8.2011)։


== Ֆակուլտետներ ==
մանկավարժական ֆակուլտետ
բիզնեսի և տնտեսագիտության ֆակուլտետ
բժշկական ֆակուլտետ
բնական գիտությունների ֆակուլտետ
տեխնոլոգիական ֆակուլտետ
հումանիտար ֆակուլտետ


== Ուսուցում ==
Օուլուի համալսարանը առաջարկում է անգլերեն լեզվով դասավանդվող հետեւյալ ծրագրերը՝ մագիստրոսի աստիճան ստանալու համար Archived 2016-09-21 at the Wayback Machine.։

Ճարտարապետական դիզայն(Architectural Design)
Աստղագիտություն և տիեզերքի ֆիզիկա (Astronomy and Space Physics)
Կենսաբժշկական ճարտարագիտություն (Biomedical Engineering)
Շրջակա միջավայրի ճարտարագիտություն (Environmental Engineering)
Համակարգչային տեսլական և ազդանշանների մշակում (Computer Vision and Signal Processing)
Էկոլոգիա և պոպուլյացիոն գենետիկա (Ecology and Population Genetics)
Կրթություն և գլոբալիզացիա (Education and Globalisation)
Ֆինանսներ (Finance)
Ֆինանսական և վարչական հաշվետվություններ (Financial and Management Accounting)
Առողջություն և բարեկեցություն Ցիրկումպոլյարն տարածաշրջանում (Health and Wellbeing in the Circumpolar Area)
Միջազգային բիզնես մենեջմենթ (International Business Management)
Ուսուցում, կրթություն և տեխնոլոգիաներ (Learning, Education and Technology)
Մագնիսական ռեզոնանս նյութերում (Magnetic Resonance in Materials)
Սպիտակուցային կառուցվածքներ և կենսատեխնոլոգիաներ (Protein Science and Biotechnology)
Ծրագրային ապահովման, համակարգերի և սերվիսների մշակում գլոբալ միջավայրում (Software, Systems and Services Development in Global Environment)
Սինքրոտրոնային ճառագայթում և արագացուցիչների ֆիզիկա (Synchrotron Radiation Based Science and Accelerator Physics)
Անլար կապի ճարտարագիտություն (Wireless Communications Engineering)
Տնտեսական երկրաբանություն (Economic Geology)Ծառայություններ ուսանողների համար

Անհատական կրթական ծրագիր
Անձնական տյուտոր
Ուսանողական կացարան բնակարանի տիպի
Նորագույն սարքավորումներ և ընդունելության նպաստներ
Բժշկական ծառայություններ
Ուսանողական կազմակերպություններ
Սպորտային ակումբ
Կումմի-ընտանեկան ծրագիրԴոկտորանտուրա
Մագիստրոսի աստիճան ստանալուց հետո Օուլու քաղաքի համալսարանում շրջանավարտն իրավունք ունի շարունակել ուսումը դոկտորանտուրայում (PhD ուսուցում)։ Յուրաքանչյուր դեպք անհատական կարգով քննվում է ֆակուլտետի ներկայացուցիչների հետ:Համալսարանն աշխատում է հետազոտության 70 ոլորտներում։ Միևնույն ժամանակ, չորս հիմնական հետազոտական ոլորտները ներառում են․

Տեղեկատվական տեխնոլոգիաներ (համակարգչային տեսողություն, անլար ցանցեր, բարձր արագությամբ էլեկտրոնիկա և ֆոտոնիկա, կենսաբժշկական ճարտարագիտություն, տեղեկատվական համակարգեր և ծրագրային ապահովում)
Կենսագիտություն և առողջություն (արտաբջջջային մատրիցայի հետազոտություններ, սրտանոթային հիվանդությունների հետազոտություններ, ֆերմենտների կառուցվածքներ և մետաբոլիկ հետազոտություններ, գեներ և շրջակա միջավայր)
Մշակութային ինքնություն և փոխգործակցություն (մշակութային ինքնություն և փոխգործակցություն, լեզու, կրթություն և փոխգործակցություն)
Շրջակա միջավայր, բնական ռեսուրսներ և նյութեր (շրջակա միջավայրի պահպանության, բնական ռեսուրսների և էներգախնայողության, նյութերի գիտության, հատկությունների և վարքագծի, կատալիզատորների և նորարարական նյութերի մասին հարցեր․ մոդելավորում և հաշվողական գիտություններ)Կարիերա
Համալսարանի մասնագիտական գործունեության ծառայությունը ուսանողներին առաջարկում է կարիերայի անհատական պլանավորման ծառայություններ, աջակցում է ռեզյումեների կազմման և աշխատանքի որոնման ռազմավարության մշակման գործում:Հետազոտական հաստատությունները, ինչպիսիք են CWC-ն, Infotech-ը, Biocenter Oulu-ն և Thule-ը առաջարկում են ակադեմիական կարիերայի հնարավորություններ։ Համալսարանի, քաղաքի, գիտահետազոտական ինստիտուտների և բիզնես ոլորտի համագործակցությունը ծավալուն և արդյունավետ է։
2012 թվականին ուսանողների թվաքանակը կազմել է 15 880 մարդ, իսկ դասախոսական կորպորացիան՝ 3000 մարդ։


== Ծանոթագրություններ ==


== Գրականություն ==
Julku, L., Julku. K. 1983. Oulun yliopiston perustamisen historia 1905—1958. Studia Historica Septentrionalia 6. Julkaisija: Pohjois-Suomen historiallinen yhdistys, Rovaniemi. Painopaikka: Kirjapaino Osakeyhtiö Kaleva, Oulu. ISBN 951-95472-6-6, ISBN 951-95472-5-8
Salo, M., Lackman, M. 1998. Oulun yliopiston historia 1958—1993. Julkaisija: Oulun yliopisto. Painopaikka: Kainuun Sanomain Kirjapaino, Kajaani. ISBN 951-42-5017-6
Salo, M. 2003. Pohjoinen Alma Mater. Oulun yliopisto osana korkeakoululaitosta ja yhteiskuntaa perustamisvaiheista vuoteen 2000. Studia Historica Septentrionalia 42. Julkaisija: Pohjois-Suomen historiallinen yhdistys, Rovaniemi. Painopaikka: Gummerus Kirjapaino Oy, Jyväskylä. ISBN 952-9888-21-X


== Արտաքին հղումներ ==
Օուլուի համալսարանի պաշտոնական կայք(ֆին.)(անգլ.)